Diari Oficial de la Generalitat Valenciana


Sumari del DOGV 2226, del 14-03-1994 (1994/830865)

ACORD de 7 de març de 1994, del Govern Valencià, pel qual s'acorda declarar l'ocupació urgent de part dels bens i drets declarats d'ocupació necessària per la Resolució de 26 de setembre de 1989 del Conseller de Cultura Educació i Ciència en quedar afectats a la Universitat de València-Estudi General, per a la construcció del campus universitari nou.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2226

Data del DOGV
:   14-03-1994

Secció del DOGV
:   ALTRES DISPOSICIONS

Número del document
:   1994/830865


Data del document
:   07-03-1994

Organisme emissor
:   Conselleria de Educació i Ciència

Tipus de document
:   Acord

ACORD de 7 de març de 1994, del Govern Valencià, pel qual s'acorda declarar l'ocupació urgent de part dels béns i drets declarats d'ocupació necessària per la Resolució de 26 de setembre de 1989, del Conseller de Cultura, Educació i Ciència, en quedar afectats a la Universitat de València-Estudi General, per a la construcció del campus universitari nou. [94/1644]  
El Govern Valencià, en la reunió de 7 de març de 1994, adoptà l'acord següent:  
Mitjançant el Decret 67/1989, de 2 de maig, del Govern Valencià, es va declarar d'utilitat pública, a l'efecte d'expropiació forçosa, l'adquisició dels terrenys inclosos en el Pla General d'Ordenació Urbana de Valencia, previstos per a campus universitari. Després de l'obertura del període d'informació pública de la llista material de béns i drets afectats, per Resolució de 26 de setembre de 1989, de la Conselleria de Cultura, Educació i Ciència, es va declarar la necessitat d'ocupació dels terrenys situats al terme municipal de València, a l'avinguda dels Tarongers, que han de quedar afectats a la Universitat de València-Estudi General per al campus nou.  
La Universitat de València-Estudi General, beneficiària de l'expropiació, segons es va declarar en el Decret 67/1989, de 2 de maig, ha sol·licitat la declaració d'ocupació urgent d'aquells terrenys que, inclosos en la declaració de necessitat d'ocupació acordada per la Resolució de 26 de setembre de 1989, de la Conselleria de Cultura, Educació i Ciència, es necessiten per a la construcció dels edificis i de les obres d'urbanització annexes, destinats a l'àrea de Ciències Socials de la Universitat de València.  
La declaració d'ocupació urgent està motivada per les necessitats d'espai per poder atendre la demanda en l'àrea de Ciències Socials que actualment es concentren en el campus de l'avinguda Blasco Ibáñez de València, on el nombre total de metres quadrats disponibles és de 165.289, per a més de 50.000 estudiants dels primers i segons cicles de titulacions actuals, cosa que fa que la ratio d'estudiants per metre quadrat siga de 3,3 quan la mitjana de l'Estat espanyol se situa per damunt dels 7 metres quadrats per estudiant. En el cas de les titulacions de l'àrea de Ciències Socials és més urgent disposar d'espais nous davant el creixement més gran i més ràpid que té i que s'ha mantingut durant els tres últims cursos acadèmics i no s'ha previst una estabilització de la taxa de creixement fins a d'ací 15 o 20 anys, cosa que ha motivat que en algunes titulacions d'aquesta àrea de coneixements s'aconseguesca una ratio de 0,7 metres quadrats per estudiant. Per altra banda, la implantació en aquest curs acadèmic de l'estructura nova de plans d'estudis i de titulacions noves implica un augment de les necessitats derivades de la més gran càrrega docent que suposen, i també de la metodologia nova per a la impartició d'aquests, on l'ús de grups de pràctica reduïts fa augmentar les necessitats d'espai. Per altra banda, el creixement d'estudiants i l'augment de la càrrega docent han exigit un increment del personal docent i del d'administració i serveis que necessiten una infrastructura adequada per a la seua funció.  
Per això, i després d'haver estat acordada per l'ajuntament en ple, en sessió de 31 de maig de 1990, l'aprovació definitiva del pla especial per a l'ordenació del nou campus de la Universitat de València dins l'àmbit de planejament de desenrotllament de PGOU, després d'haver estat redactats els projectes tècnics bàsics corresponents, i aprovats els crèdits pressupostaris necessaris per a l'execució de les obres, cal la ràpida disponibilitat dels terrenys afectats.  
Vist que l'article 52 de la Llei d'Expropiació Forçosa estableix que l'ocupació urgent podrà ser declarada en qualsevol moment, i que ja es va acomplir al seu dia el tràmit d'informació pública que també exigeix l'article 56.1 del Reglament d'Expropiació Forçosa, fent ús de les competències atribuïdes pels articles 30 i 32 de l'Estatut d'Autonomia de la Comunitat Valenciana, a proposta del Conseller d'Educació i Ciència, el Govern Valencià,  
ACORDA  
Declarar l'ocupació urgent dels béns i drets que s'especifiquen i s'assenyalen en l'annex, que són part dels inclosos en el procediment expropiatori dels terrenys situats al terme municipal de Valencia, a l'avinguda dels Tarongers, i que han de quedar afectats a la Universitat de València- Estudi General per a la construcció del campus nou, i la necessitat d'ocupació dels quals fou declarada per Resolució de 26 de setembre de 1989, de la Conselleria de Cultura, Educació i Ciència, del qual és beneficiària la Universitat de València.  
Una vegada publicat aquest acord amb la llista de béns i drets afectats, els interessats podran formular al·legacions fins al moment d'estendre les actes prèvies d'ocupació davant la Universitat de València, a l'únic efecte de reparar els possibles errors que s'hagen produït en assenyalar els béns afectats per l'ocupació urgent, d'acord amb el que estableix l'article 56.2 del Reglament d'Expropiació Forçosa.  
Contra aquest acord, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació o publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 7 de març de 1994  
El conseller secretari del Govern Valencià,  
LUIS BERENGUER FUSTER  
ANNEX  
Relació de béns afectats  
1. Terme municipal: València. Polígon: 90. Referència cadastral: 84.329/01. Arrendataris: Sra. María i germans Belenguer Suay. Domicili: camí Farinós núm. 5, València. Superfície afectada: 15.986 m2.  
2. Terme municipal: València. Polígon: 90. Referència cadastral: 84.334/01. Arrendatari: Sr. Vicente Cuenca Ballester. Domicili: senda Platers, València. Superfície afectada: 5.244,21 m2.  
3. Terme municipal: València. Polígon: 90. Referència cadastral: 86.339/01. Propietari: Sr. Vicente Font Belenguer. Domicili: avinguda Blasco Ibáñez núm. 75, València. Superfície afectada: 4.035 m2.  
4. Terme Municipal: València. Polígon: 90. Referència cadastral: 85.347/03. Arrendatari: Sr. Vicente Genovés Piquer. Domicili: avinguda Blasco Ibáñez núm. 75, València. Superfície afectada: 2.493 m2. dels quals 410 m2 estan construïts.  
5. Terme municipal: València. Polígon: 90. Referència cadastral: 86.339/02. Propietari: Sr. José Font Navarro. Domicili: Senda Platers núm. 24, València. Superfície afectada: 5.598 m2.  
6. Terme municipal: València. Polígon: 90. Referència cadastral: 86.327/02. Propietària: Sra. Sofía Gadea Ramiro. Domicili: c/ Conde Altea núm. 1-27ª, València. Superfície afectada: 3.433 m2.  
7. Terme municipal: València. Polígon: 90. Referència cadastral: 86.327/02. Arrendatari: Sr. Rafael Belenguer Gaspar. Domicili: c/ Mariano Albelsa núm. 43, València. Superfície afectada: 3.433 m2.  
8. Terme municipal: València. Polígon: 90. Referència cadastral: 87.329/01. Arrendataris: Sr. Mariano i Sra. Carmen Chuliá Belenguer. Domicili: plaça José María Orense núm. 11-12ª, València. Superfície afectada: 1.442 m2.  
9. Terme municipal: València. Polígon: 90. Referència cadastral: 87.329/02. Propietaris: Sr. Mariano i Sra. Carmen Chuliá Belenguer. Domicili: plaça José María Orense núm. 11-12ª, València. Superfície afectada: 1.725,20 m2.  
10. Terme municipal: València. Polígon: 90. Referència cadastral: 87.331/02. Propietàries: germanes Suay Navarro. Domicili: c/ Murta núm. 26, València. Superfície afectada: 1.142 m2.  
11. Terme municipal: València. Polígon: 90. Referència cadastral: 87.331/02. Cultivador: Sr. José Cuenca Belenguer. Domicili: desconegut. Superfície afectada: 1.142 m2.  
12. Terme municipal: València. Polígon: 90. Referència cadastral: 87.331/03. Propietàries: germanes Suay Navarro. Domicili: c/ Murta núm. 26, València. Superfície afectada: 179 m2.  
13. Terme municipal: València. Polígon: 89. Referència cadastral: 88.346/02. Propietari: Sr. Francisco Navarro Font. Domicili: c/ Bernat Fenollar núm. 11, València. Superfície afectada: 4.387 m2.  
14. Terme municipal: València. Polígon: 89. Referència cadastral: 87.348/01. Propietària: Sra. Desamparados Sanz Navarro. Domicili: c/ Germans Villalonga núm. 26, València. Superfície afectada: 578 m2.  
15. Terme municipal: València. Polígon: 89. Referència cadastral: 87.348/02. Propietària: Sra. Desamparados Sanz Navarro. Domicili: c/ Germans Villalonga núm. 26, València. Superfície afectada: 1.790 m2.  
16. Terme municipal: València. Polígon: 89. Referència cadastral: 87.348/03. Propietari: Sr. Vicente Belenguer Belenguer. Domicili: c/ Doctor Vicente Zaragozá núm. 81-17ª, València. Superfície afectada: 4.176 m2.  
17. Terme municipal: València. Polígon: 89. Referència cadastral: 89.331/01. Arrendatari: Sr. Vicente Belenguer Carsí. Domicili: desconegut. Superfície afectada: 3.739 m2.  
18. Terme municipal: València. Polígon: 89. Referència cadastral: 90.331/02. Propietaris: Sr. Antonio Belenguer Dolz i Sra. María Teresa Cabrelles Belenguer. Domicili: c/ Luz Casanova núm. 22-19ª, València. Superfície afectada: 2.182 m2.  
19. Terme municipal: València. Polígon: 89. Referència cadastral: 91.339/01. Arrendatari: Sr. Vicente Belenguer Belenguer. Domicili: Senda Capelleta núm. 18, València. Superfície afectada: 1.117 m2.  
20. Terme municipal: València. Polígon: 89. Referència cadastral: 91.335/01. Arrendatari: Sr. José Belenguer Navarro. Domicili: c/ Vicente Zaragozá núm. 31, València. Superfície afectada: 3.018 m2.  
21. Terme municipal: València. Polígon: 89. Referència cadastral: 92.336/01. Propietaris: Sr. Antonio Carles Belenguer i Sra. Concepción Carles Roig. Domicili: c/ Marqués de Guadalest núm. 10-4ª, València. Superfície afectada: 2.656 m2.  
22. Terme municipal: València. Polígon: 89. Sense referència cadastral. Propietari: Sr. Luis Luján Lafont. Domicili: Salamanca nª 44, València. Superfície afectada: 492 m2.  
23. Terme municipal: València. Polígon: 89. Sense referència cadastral. Propietària: Sra. Desamparados Hueso Belenguer. Domicili: c/ Rodrigo de Cepeda núm. 3-24ª, València. Superfície afectada: 111,32 m2.